	DOKUMENT ZA INTERNETSKO SAVJETOVANJE O NACRTU OPĆEG AKTA

	Nacrt Pravilnika o provođenju postupaka jednostavne nabave 


	Javna ustanova Park prirode Vransko jezero

	Početak savjetovanja
17. srpnja 2026.
	Završetak savjetovanja
16. kolovoza 2026.



RAZLOG DONOŠENJA 
	Javna ustanova Park prirode Vransko jezero donosi novi Pravilnik o provođenju postupka jednostavne nabave radi usklađivanja svojih internih pravila s važećim odredbama Zakona o javnoj nabavi te njegovim posljednjim izmjenama i dopunama, kao i radi prilagodbe postupaka novim funkcionalnostima Elektroničkog oglasnika javne nabave Republike Hrvatske (EOJN RH).
Važeći Pravilnik o provođenju postupaka jednostavne nabave donesen je 20. prosinca 2022. godine. Od njegova donošenja izmijenjen je zakonodavni okvir, uvedene su nove mogućnosti provedbe postupaka putem EOJN RH te se ukazala potreba za preciznijim uređivanjem postupka provedbe jednostavne nabave u cilju povećanja pravne sigurnosti, transparentnosti i učinkovitosti provedbe jednostavne nabave.
Donošenjem novog Pravilnika želi se:
•	uskladiti interni akt Ustanove s važećim odredbama Zakona o javnoj nabavi;
•	jasno urediti način provedbe postupaka jednostavne nabave prema vrijednosnim pragovima;
•	omogućiti provedbu postupaka putem modula jednostavne nabave EOJN RH u skladu s njegovim funkcionalnostima;
•	osigurati veću transparentnost, tržišno natjecanje, jednak tretman gospodarskih subjekata i učinkovito upravljanje javnim sredstvima;
•	preciznije urediti postupak pregleda i ocjene ponuda, donošenja odluke o odabiru ili poništenju te ugovaranja;
•	urediti postupanje u slučaju sukoba interesa i pravo gospodarskih subjekata na prigovor u postupcima jednostavne nabave.

Donošenjem Pravilnika osigurat će se jedinstvena i transparentna provedba postupaka jednostavne nabave u Javnoj ustanovi Park prirode Vransko jezero, učinkovitije korištenje sredstava te usklađenost rada Ustanove s važećim propisima. Istodobno će se prestati primjenjivati dosadašnji Pravilnik o provođenju postupaka jednostavne nabave iz 2022. godine, dok će se postupci započeti prije stupanja na snagu novog Pravilnika dovršiti prema odredbama ranije važećeg akta.
 



Pozivamo predstavnike javnosti da najkasnije do 16. kolovoza 2026. godine dostave svoje komentare na nacrt Pravilnika o provođenju postupaka jednostavne nabave putem OBRASCA za savjetovanja na e-mail:  info@pp-vransko-jezero.hr 

Po završetku savjetovanja, izraditi će se izvješće o savjetovanju s javnošću, koji sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Pravilnika o provođenju postupaka jednostavne nabave.


KLASA: 011-01/26-01/01
URBROJ: 153-01/01-26-02
Biograd na Moru, 17. srpnja 2026. godine
